Japan ry tans die kruin van die golf nadat sy indrukwekkende vertoning in die afgelope toernooi om die Rugbywêreldbeker (RWB) `n ongekende belangstelling in die spel in die land van die opkomende son aangewakker het.
Dié fliek wat in 2014 op die Silwerskermfees in Kaapstad die toekenning vir die beste kortfliek verower het, het vanjaar wéér vyf toekennings op dié fees gewen nadat die kortfliek tot ŉ vollengte rolprent verwerk is.
Showmax bied van 28 Maart 2017 af eksklusiewe nuwe eg-Suid-Afrikaanse vermaak vir kykers in die buiteland. Veertien van die gewildste reekse op die Afrikaanse leefstylkanaal VIA word nou volledig op Showmax beskikbaar gestel.
Dié programme het almal op verskillende maniere die vinger op die pols van die lewe in Suidelike Afrika: of dit nou die Suid-Afrikaanse ritueel van ’n behoorlike braai is, pret om ’n potjie, of die land se mees bekende broer en suster wat hulle glanslewe verruil vir die werklikheid van gewone Suid-Afrikaners… hulle gaan jou lekker huis toe laat verlang.
Die vierde seisoen van Kom ons braai lewer nog meer van die wenresep wat die eerste drie seisoene so suksesvol gemaak het. Uiteenlopende Suid-Afrikaners braai oor en weer – en dis nie net die kole wat warm raak nie! Om die braaivleisvuur sê mens mos ’n ding soos hy is – en dit maak vir sappige kykgenot.
Pasgetroud vertel die stories agter verliefde paartjies se troudae. Elke paartjie het ’n wenslys waarop dié dinge staan wat hulle groot dag ’n droomdag gaan maak. VIA se kameras is daar om al die drama by die bruilof vas te vang – en om te help seker maak dat die paartjies se drome waar word. Kyk nuwe seisoene 2 en 3.
As jy lief is vir kook, of sommer net baie van kos hou, gaan jy mal wees oor Inspirasiekos met Sarie. Herman Lensing, Sarie se kreatiewe kok, wys jou hoe om verstommende disse aanmekaar te slaan en vertel interessante kosstories wat die mense en kontreie van die land verken. Daar is 4 volledige seisoene op ShowMax – so jy gaan nie gou weer uiteet nie!
Die storie agter die Huisgenoot-storie is ’n dokumentêr wat ’n in-diepte kyk gee na Suid-Afrika se mees ikoniese tydskrif. Die dokkie bied insig oor die geskiedenis van Huisgenoot, maar gee kykers ook ’n blik op hoe dinge vandag in die Huisgenoot-kantoor verloop. Herleef die stories wat die nasie aangegryp het, en vind uit waarom lesers net nie genoeg van die sappige stories in Huisgenoot kan kry nie.
*Let daarop dat hierdie reekse aanvanklik net vir Showmax-kykers in die buiteland beskikbaar gemaak word.